Palinologia – Pàgina 22 – UBTERM\nDiccionari de palinologia\n© Autoria: Joan Martín, Maria Antònia Julià i Carles Riera\n© Edició: Serveis Lingüístics. Universitat de Barcelona, 2020 (Primera edició, 2003)\nPrimera edició (en paper) 2003\nSegona edició (en línia) 2020\nCom a especialistes, responsables de la selecció terminològica i les definicions:\nJoan Martín (doctor en farmàcia i mestre)\nMaria Antònia Julià (doctora en biologia i terminòloga)\nCarles Riera (doctor en filologia i llicenciat en farmàcia)\nCom a lingüistes, responsables de l’aplicació de la metodologia terminològica:\nÀngels Egea (tècnica responsable de terminologia dels SL)\nLluís López i Àngels Orduña (col·laboradors dels SL)\nEn tasques diverses de suport:\nLidia Arroyo Purroy (estudiant en pràctiques del grau de Traducció i Interpretació de la UPF)\nAquest és un diccionari de terminologia palinològica en llengua catalana. Un cop assenyalada tal evidència, permeteu-nos d’expressar-ne una altra: no hi ha dues obres iguals; no hi ha dues obres que, tot i coincidir en la temàtica, hagin estat escrites exactament amb la mateixa finalitat (Pauli diria: «No hi ha dos electrons iguals»). Aquest diccionari en català, doncs, és aquí per omplir un buit en el lloc en què justament fa falta: en l’àmbit de la palinologia en llengua catalana.\nL’estudi del pol·len és un camp de la ciència que es presta a crear idioma fent combinacions, component i derivant termes. Així, si partim d’un pol·len amb tres colps (tricolpat), podem construir els termes dicolpat, tetracolpat i pentacolpat, encara que en el món real no hi hagi pòl·lens que compleixin aquestes característiques. Si n’existeix algun d’encara no conegut, pol·len i nom acabaran trobant-se, de la mateixa manera que els nous elements químics es col·locaven a la casella buida que els corresponia des que Mendeleiev va crear el sistema periòdic. Però, fins i tot si no existís cap pol·len així, el nom podria esperar, perquè en qualsevol cas la idea d’un pol·len tal hi és.\nAquesta potencial infinitud podia haver estat una temptació per a nosaltres, i haver-nos dut a proposar tots els termes possibles, derivats o compostos; però ens determina, com a científics, la realitat actual. Encara que deixem un marge a la imaginació, hem cregut més operatiu limitar a un nombre raonable la quantitat de termes inclosos en aquesta obra. Tenint en compte el públic a qui s’adreça, l’obra s’ha desenvolupat partint de termes comuns, relatius a especialitats actuals i amb tradició en l’àmbit de la palinologia, si bé s’hi ha inclòs algun terme amb un valor o un interès estrictament històrics.\nEn el diccionari donem els equivalents castellà i anglès de cada terme. En alguns casos, la paraula catalana ha estat formada a partir d’un d’aquests termes, i en d’altres és la paraula castellana o anglesa la que s’ha deduït, més que traduït. Per tant, continuem creant idioma. També ho hem aprofitat, ja que érem en aquest punt, per posar una mica d’ordre en el corpus terminològic que usem: molts termes, especialment en anglès, són incorrectes, fruit de la creació d’una paraula neollatina o d’un neohel·lenisme per part de científics anglosaxons sense vocació de lingüistes. En la mesura que hem pogut, hem corregit aquests termes i n’hem proposat la forma adequada, en tots tres idiomes.\nI això ens porta a l’origen últim d’aquests termes, al caràcter etimològic del diccionari. Ἔθιμoςλóγoς vol dir ‘la paraula habitual’, que es fa servir o que cal fer servir; no debades ἔθιμoς està relacionat amb ἐθικός, l’ús amb l’ètica; o, millor dit, l’ètica és o ha de ser l’ús. Isidor de Sevilla, en les Etimologies, anava a la recerca de la paraula última, amb la idea que darrere l’estructura de cada paraula hi ha d’haver el significat primer, i, per tant, que cada paraula s’autodefineix. És clar que Isidor buscava una «paraula edènica», un idioma insuflat per Déu a l’home al mateix temps que la vida, en el moment de la creació. I, a vegades, s’encerta en la recerca: al paradís, Dant fa dir a Adam que «El» era el nom primer de la divinitat. Almenys és el nom més antic de què tenim constància.\nLes etimologies d’aquest diccionari segueixen una idea isidoriana: en un camp del saber com la palinologia, si el terme és adequat, ha de contenir la pròpia definició, ha de ser autodefinible. Així, l’etimologia compleix la doble funció de donar l’origen de la paraula i de guiar-nos en la forma correcta d’escriure-la. A més, d’aquesta manera cada terme s’ajusta i s’adequa perfectament a la noció que designa, principi bàsic que regeix avui dia la recerca terminològica en els llenguatges d’especialitat. Convindrem, doncs, que només podrem parlar seriosament d’un llenguatge científic, en català, castellà o anglès quan els termes compleixin aquest principi. I aquesta és la idea que els autors d’aquest diccionari hem intentat tenir present al llarg de tot el procés de treball que ens ha dut fins a la publicació de l’obra.\nEl diccionari que presentem vol contribuir a la difusió dels termes d’una ciència que, en un primer esguard, pot semblar d’abast molt restringit, però que, mirada amb més detall, s’estén per un camp molt ampli, pel qual transiten persones —professors, investigadors, estudiants o altres— de formacions molt variades i amb objectius també molt diversos. En efecte, la palinologia —la part de la botànica que estudia el pol·len i les espores— té relació amb àmbits tan diferents com la sistemàtica i la filogènia botàniques, la citologia vegetal (fonamentalment en aspectes ultraestructurals), la geologia (amb aspectes aplicats, com les prospeccions petrolíferes), la paleontologia, l’arqueologia, la geografia, les ciències dels aliments (bàsicament per la mel) i les ciències de la salut (al·lergologia); fins i tot en dominis difícilment imaginables, com la criminologia, ha trobat a vegades aplicacions l’estudi dels grans de pol·len. Per alguna d’aquestes qüestions (sobretot l’alimentació i la salut), alguns termes palinològics s’han difós sense grans problemes a la societat. Per tot això, ben segur que un diccionari de palinologia ha d’ésser benvingut per part d’un ampli ventall de científics i tècnics (professionals o en formació), així com per una part de la població no dedicada a la ciència, però interessada en —o concernida per— alguns dels aspectes del pol·len.\nAquest diccionari té una característica que en condicions normals podríem considerar banal, però que, com que la nostra situació no ho és, de normal, hem d’esmentar: és en català. Insistim-hi: si la nostra llengua fos una més en un país qualsevol, això no seria objecte de comentari, però en el nostre cas hem de dir que publicar un diccionari d’especialitat en català el fa, alhora, més i menys útil. Més, perquè en l’àrea geogràfica de la llengua catalana (hi rebi el nom que hi rebi: poden canviar els noms, però no la realitat) hi ha força treballadors de la ciència de les plantes que usen —amb intensitat diversa— aquesta llengua. Per a ells, aquest diccionari serà una eina de gran utilitat, i probablement facilitarà l’ús del català en l’àmbit acadèmic, car un dels motius per no fer-lo servir en situacions no casolanes és sovint la desconeixença del llenguatge científic. Menys, perquè pot semblar complicat de difondre un diccionari d’un àmbit molt concret de la ciència en una llengua minoritària com la nostra. Això, però, és un xic discutible. Primer, perquè les llengües romàniques s’assemblen —lògicament— força i, doncs, per a parlants de llengües grans i veïnes de la nostra, com l’espanyol i el francès, no ha de ser difícil de llegir el català. I segon, perquè molts dels termes tècnics són molt similars en gairebé totes les llengües, de tal manera que un diccionari de palinologia en català pot fer molt de servei a un bon nombre de científics independentment del seu idioma. Qui signa aquestes ratlles ha vist com en un centre de recerca botànica de Rússia s’usava amb profusió el Diccionario de botánica de Pius Font i Quer, escrit en espanyol, una llengua molt gran, però no pas la preponderant en la ciència, ni gens propera del rus dels usuaris. Hi podrà haver més o menys dificultats, però molt sovint —en el camp científic— un text interessant s’acaba llegint i usant per damunt de les barreres lingüístiques.\nL’obra que presentem és producte de la col·laboració de tres autors —amics del prologuista, que fa aquesta funció, amb molt de gust, justament per aquest motiu— i, de manera més general, de l’existència a casa nostra d’unes sòlides escoles lingüisticobotànica i palinològica. La que uneix botànica i llengua té actualment com a figura cabdal Oriol de Bolòs, que ha recollit la tradició antiga, així com la més recent de Pius Font i Quer i Miquel de Garganta. Dels autors d’aquest diccionari, Carles Riera, doctor en filologia i llicenciat en farmàcia, és un dels valors importants de la recerca en aquest camp (el nostre gran lingüista Joan Veny l’ha anomenat centaure —els del camp de les ciències de la vida en diríem híbrid— de la lingüística i la botànica) i Maria Antònia Julià, doctora en biologia i terminòloga, es dedica ara a l’ensenyament de llenguatges d’especialitat. Pel que fa a la investigació sobre pol·len i espores, hem de dir que, també continuant treballs antics i més recents —entre els quals podem esmentar els de Pere Montserrat—, la palinologia actual a casa nostra va ser iniciada fa més o menys un quart de segle per Juan Antonio Seoane, i ell mateix i María Suárez han format un grup de recerca sòlid en aquest camp a la Universitat de Barcelona, alhora que Joan Roure n’ha organitzat un a la Universitat Autònoma de Barcelona i Isabel Mateu un a la de València. L’altre autor del diccionari —que n’ha estat el primer i principal impulsor—, Joan Martín, doctor en farmàcia i mestre, també és, a la Universitat de Barcelona, un membre destacat de la comunitat palinològica catalana. Els tres autors del treball que comentem —amb les seves formacions diverses, en part coincidents i en part complementàries— han pogut aprofitar el fet que la recerca en palinologia és una realitat quotidiana entre nosaltres, a més de la gran experiència ja existent en l’estudi del llenguatge d’especialitat de la botànica.\nAquest diccionari conté prop de 500 termes i inclou tots els que són més comuns en els laboratoris on es treballa amb pol·len i espores i en les publicacions i les classes sobre aquests temes. Algunes il·lustracions complementen bé el text. Tots els termes hi són definits i de tots es dona l’etimologia, fet poc comú en diccionaris d’aquesta mena, i sens dubte un valor afegit en el que ara comentem. Les equivalències en altres llengües (castellà i anglès) també enriqueixen l’obra i la fan encara més útil. A més, en molts casos hi ha comentaris que complementen la definició o que ofereixen dades addicionals sobre el terme en qüestió. Tot plegat dona a l’obra un punt d’erudició que la fa ser una mica més que un diccionari usual. Sens dubte, aquesta obra representa una contribució remarcable en els dos camps que abans hem esmentat: la botànica —en concret la palinologia— i la terminologia científica —especialment la de la ciència de les plantes. No dubtem que resultarà interessant i útil per a força gent, i ens congratulem que la Universitat de Barcelona, a través dels Serveis Lingüístics, l’hagi acollit en una de les seves col·leccions d’obres terminològiques.\nProfessor de Botànica de la Universitat de Barcelona\nBarcelona, novembre de 2000\nResultats trobats per a obra Palinologia (466)\ntall òptic meridià Palinologia\ntall òptic meridià\ntall òptic meridià m\ncorte óptico meridiano m\nmeridian optical cut n\nEn microscòpia òptica, enfocament en un meridià del pol·len quan s'observa en visió equatorial.\nEstrat intern d'un sac pol·línic, on hi ha els corpuscles d'Ubisch, que està en contacte amb l'interior mitjançant el teixit esporogen.\nDel llatí tapetum ‘tapet’, ‘cobretaula’, ‘tapís’.\nRelatiu o pertanyent al tapet.\nAdjectiu derivat del substantiu tapet.\ntasicolpat -ada adj\nQue té colps o solcs que procedeixen d'accions mecàniques exercides sobre la superfície.\nDe la forma prefixada tasi- (del grec τάσις ‘tensió’, del verb τείνω ‘estendre’) i de l'adjectiu colpat.\nQualsevol de les dues meitats iguals d'una antera.\nDel grec θήκη ‘capsa’.\nRelatiu o pertanyent al tèctum.\nAdjectiu derivat del substantiu tèctum.\ntectat -ada adj\nQue té tèctum.\ntectatocolumel·lat -ada adj\ntectate columellate adj\nDit de l'exina que presenta el tèctum suportat per columel·les.\nDe la forma prefixada tectato-, de tectat, ‘tèctum’, i l'adjectiu columel·lat, derivat de columel·la.\nEstrat extern de l'exina, més o menys continu, freqüentment suportat per columel·les.\nDel llatí tectum ‘coberta’, ‘sostre’, participi passat de tego ‘tapar’, ‘cobrir’.\ntegil·lat -ada adj\nAdjectiu derivat del substantiu tegíl·lum.\nDel llatí tegillum 'barret de joncs'.\ntenuïmarginat -ada adj\nDit del colp que té el marge prim.\nDe la forma prefixada tenuï- (del llatí tenuis ‘tènue’, ‘prim’) i de l'adjectiu marginat.\nAgrupació de quatre grans de pol·len dins l'antera, que poden ser emesos junts a l'exterior.\nDel grec τετρα, forma prefixada de τέσσαρες o τετταρες ‘quatre’.\nDins l'antera, els grans de pol·len es presenten en tètrades procedents de la divisió de les cèl·lules mare. En el moment de l'emissió, els grans de pol·len emergeixeen habitualmenta l'exterior d'un en un, és a dir, en mònades. Hi ha, però, altres possibilitats menys comunes: els grans es poden alliberar en tètrades (com en el cas de les ericàcies i de les juncàcies), en políades (com en el cas de les mimosàcies) o en pol·linis (com en el cas de les orquidàcies).\ntransvers -a adj\nDit del pol·len en què la relació P/E està compresa entre 0,50 i 0,75.\nDel llatí transversus ‘travessat’, ‘oblic’, participi passat de transverto ‘travessar’.\ntriangle polar Palinologia\ntriangle polar m\ntriángulo polar m\npolar triangle n\nEn el pol·len tricolpat o tricolporat, dit del triangle els vèrtexs del qual corresponen als extrems de les tres obertures que convergeixen en cada pol.\nSovint aquest terme s'usa en el sentit d'‘àrea polar’.\ntricolpat -ada adj\nQue presenta tres colps.\nDel prefix llatí tri- ‘tres’ i de l'adjectiu colpat.\ntricolporat -ada adj\nQue presenta tres obertures compostes.\nDel prefix llatí tri- ‘tres’ i de l'adjectiu colporat.\ntricotomocolpat -ada adj\nQue presenta els colps dividits en tres.\nDe la forma prefixada tricotomo- (del grec τριxοτόμος ‘dividit en tres parts’) i de l'adjectiu colpat.\ntricotomosolcat -ada adj\nDividit en tres solcs.\nDe la forma prefixada tricotomo- (del grec τριxοτόμος ‘dividit en tres parts’) i de l'adjectiu solcat.\nSubstància lipídica complexa, no estructurada i de naturalesa química no definida, que recobreix externament el gra de pol·len i té tant una funció protectora com potenciadora de l'adherència als vectors animals.\nDe l'anglès tryphine, d'origen incert. La y fa impossible que procedeixi del grec τρεῖς ‘tres’. Pot ser que derivi del grec τρυφή ‘suavitat’ o τρυφερός ‘delicat’, ‘tendre’, en el sentit de ‘coberta fina’.\n< Anterior 1 … 20 21 22 23 24 Següent >


elMercadal - Diari optimista de Catalunya - El poble pallarès de Tavascan dona nom al primer vehicle totalment elèctric de la marca Cupra de la companyia Seat\nDilluns, 02 Setembre 2019 16:01\nEl poble pallarès de Tavascan dona nom al primer vehicle totalment elèctric de la marca Cupra de la companyia Seat Destacats\nEl prototip compta amb una autonomia de 450 quilòmetres i es presentarà aquest mes al Saló de l'Automòbil de Frankfurt\nEl poble de Tavascan, que pertany al municipi de Lladorre (Pallars Sobirà), donarà nom al primer vehicle 100% elèctric que preveu vendre la companyia automobilística Seat, a través de la seva marca independent Cupra. El prototip té una autonomia de 450 quilòmetres i es presentarà al Saló de l'Automòbil de Frankfurt, que tindrà lloc a la localitat alemanya del 12 al 22 de setembre. Segons ha difós l'empresa en un comunicat, l'aspecte del nou cotxe serà el d'un SUV però amb un disseny més esportiu. Comptarà amb 306 CV (225 kW), gràcies als seus dos motors elèctrics -un a cada eix del vehicle- i unes bateries d'ions de liti amb capacitat per a 77 kWh. La seva resposta, en termes de velocitat, és que arribi als 100 quilòmetres per hora en menys de sis segons i mig.\nDarrera modificació el Dilluns, 02 Setembre 2019 19:36\nMés en aquesta categoria: « El sector turístic de Ponent i el Pirineu preveu tancar l'estiu superant els 615.000 visitants de l'any passat Laura Martínez Portell, nova presidenta de l'Institut Català de les Dones es mostra optimista sobre el futur de les dones »


Arrufat acusa Mas de "defugir" responsabilitats "pròpies" del seu càrrec\nEl diputat de la CUP assegura que el president de la Generalitat “no té una actitud activa” a l’hora de perseguir el frau\nBarcelonaEl diputat de la CUP Quim Arrufat ha acusat aquest dimarts el president de la Generalitat, Artur Mas, de “defugir” responsabilitats pròpies del seu càrrec, en relació a la compareixença d'ahir dilluns del cap de l'executiu a la comissió d'investigació sobre frau fiscal. Segons el de la CUP, Mas també ha de respondre pel que s'hagi produït en el seu entorn, també "per negligència", ha dit.\nAixí, ha asseverat que Mas “no té una actitud activa” a l’hora de perseguir assumptes il·lícits. Dir que no en sabia res, ha dit, “no és una actitud pròpia de l'altura de les seves responsabilitats”. I ha afegit que Mas "amaga el cap sota l'ala" esgrimint "confiança" en les persones del seu cercle més immediat.\nArrufat també ha asseverat que l’”actitud” de Mas fa “palès” que a Catalunya “es viu un règim d’impunitat” en relació als casos de corrupció. Segons Arrufat, “no es pot esgrimir que l’executiva del partit no sabia res del que feia la tresoreria", en referència al presumpte finançament irregular de CDC.\nAixí, ha sentenciat que “ha arribat l’hora de girar full i “fer net al país de dalt a baix”.\nCUP Pujol comissió investigació frau fiscal Parlament de Catalunya


Models: BOX STAR ROAD\nPlaces nit: 3\nFurgoneta Camper nova Knaus Box Star Road 540 per 4 persones en ruta i 3 a la nit. Aquesta furgoneta camper nova compta amb llit de matrimoni en la part posterior, desmuntable per col·locar equipatge, bicicletes, etc. Seguit de bany complet amb wc químic extraïble amb dutxa i lavabo. Cuina completa amb frigorífic amb congelador, fogons, aigüera i calaixos de magatzematge. En la part davantera de la furgoneta camper menjador amb capacitat per 4 persones, amb els seients de cabina giratoris.\nABS, ESP, Hill Holder, Airbag conductor, Seients cabina giratoris amb reposabraços i regulables en alçada Direcció amb dispositiu elèctric antibloqueig, Aïllament escuma de polyuretano de porus tancats en paret i sostre, Terra sandvitx amb 12mm de Styrodur, contraxapat en cirerer 8mm i amb revestiment PVC, Les parets de la furgoneta camper tenen revestiment Soft-Touch, Claraboia Midi Heki de 700 x 500 mm, porta mosquitera corredera, Finestres integrades Seitz S7P, Bateria de servei AGM 95 AH, Il·luminació interior a 12V LED Dipòsit aigua neta 110L, Dipòsit aigua grisa 85L, La furgoneta camper nova té una calefacció Truma Combi 4 amb escalfador aigua 10L. Espai per a 2 bombones de gas 11kg, Nevera a compressor de 90l., Dutxa separada amb mampara i wc a casset\nEsglaó Elèctric 700 mm (550,00) DE REGALLO\nM'interessa FURGONETA CAMPER NOVA KNAUS BOX STAR ROAD 540


S'ha mort el pare Riutort, referent de la lluita pel català a l’església\nEl Meteocat emet un avís de temps violent a les Terres de l'Ebre i alerta que es pot produir pedra o tornados\tEl Meteocat emet un avís de temps violent a les Terres de l'Ebre i alerta que es pot produir pedra o tornados\n[EN DIRECTE] Catalunya registra 1.561 casos nous i deu morts més per la covid\t[EN DIRECTE] Catalunya registra 1.561 casos nous i deu morts més per la covid\nAlbiach pressiona ara ERC perquè aprovi el pressupost de Pedro Sánchez\tAlbiach pressiona ara ERC perquè aprovi el pressupost de Pedro Sánchez\nHaver patit un ictus augmenta fins a tres vegades el risc de morir per la covid, segons un estudi\tHaver patit un ictus augmenta fins a tres vegades el risc de morir per la covid, segons un estudi\nTroballa única a la Mediterrània dins de les àmfores d'un vaixell romà enfonsat a les illes Formigues\tTroballa única a la Mediterrània dins de les àmfores d'un vaixell romà enfonsat a les illes Formigues\nQuaranta-sis morts en un accident d'un autobús que s'ha incendiat a Bulgària\tQuaranta-sis morts en un accident d'un autobús que s'ha incendiat a Bulgària\nConversa literària amb Eduard Sanahuja a l'Espai VilaWeb\tConversa literària amb Eduard Sanahuja a l'Espai VilaWeb\nS’ha mort el pare Riutort, referent de la lluita pel català a l’església\nVa treballar per promoure l’ensenyament en la nostra llengua i va ser l’autor del primer missal en català per al País Valencià\nPere Riutort i Mestre, conegut com a pare Riutort, s’ha mort després de tota una vida dedicada a la promoció de l’ensenyament de la llengua catalana al País Valencià i les Illes. Sacerdot i professor, va ser l’autor d’alguns dels primers llibres educatius en català per a infants al País Valencià i de la primera traducció de texts del Nou Testament, recollits a El Llibre del Poble de Déu, considerat el primer missal en valencià.\nEl pare Pere, nascut a Petra, a Mallorca, el 1935 va ser nomenat prevere de la Congregació de Missioners del Sagrat Cor, càrrec en què va treballar per incentivar l’ús del català en escoles de Mallorca. Posteriorment, l’any 1979, es va traslladar a València i es va establir a Tàrbena (la Marina Baixa), on ha viscut durant més de tres dècades.\nJa establert al País Valencià, el Pare Riutort va treballar de professor de català al Col·legi Universitari de Castelló i a l’Escola de Mestres de València. D’ençà del 1986, va ser professor i catedràtic de filologia catalana a la Universitat de València, en què es va convertir en una de les figures més destacades en la defensa de l’ensenyament en català.\nSobre la feina dins l’església, el 1973 va presidir la comissió que es va encarregar oficialment d’adaptar els llibres litúrgics del concili II del Vaticà, treballs que van culminar amb la publicació del Llibre del Poble de Déu, la primera traducció al valencià de texts del Nou Testament i que és considerat el primer missal en aquesta llengua. El 1977 va rebre el premi Valencià de l’Any de la Fundació Huguet.


Un espectacular cap de setmana minimalista a la costa del nord de Califòrnia – Asigoy\nHome idees de decoració Un espectacular cap de setmana minimalista a la costa del nord de Califòrnia\nUn espectacular cap de setmana minimalista a la costa del nord de Califòrnia\nby adminon agost 29, 2021 agost 29, 2021 Leave a Comment on Un espectacular cap de setmana minimalista a la costa del nord de Califòrnia\nAquest refugi minimalista de cap de setmana va ser dissenyat per a nesters buits per Jim Jennings Architecture en col·laboració amb Disseny de Leverone, situat a Pebble Beach, una comunitat de la península de Monterey al comtat de Monterey, Califòrnia. Aquesta escapada, que s’aixecarà de l’escull costaner sobre la famosa 17-Mile Drive de Pebble Beach, s’utilitzarà per a la parella amb els seus fills adults.\nAquesta casa de tres nivells, amb una superfície habitable de 6.700 metres quadrats, va ser dissenyada per interactuar i, en la mesura del possible, convertir-se en art minimalista. Els nivells estan interconnectats a través d’una escala central la torre de vidre obscura de la qual, sota un gran lluernari, difon la llum natural a través de l’estructura fins al nivell més baix.\nDETALLS DEL DISSENY: ARQUITECTE Jim Jennings Architecture CONSTRUCTOR Grup de la península del Pacífic DISSENY D’INTERIORS Disseny de Leverone ARQUITECTE DE PAISATGE Andrea Cochran\nPer sobre de la planta baixa hi ha els espais socials, a tres graons de l’entrada, una galeria fa de columna vertebral al costat, les habitacions de l’habitació, cadascuna amb terrassa privada i paret de formigó que es talla a través del pla interior cap a l’exterior.\nEls materials d’alumini i pedra (dues varietats) defineixen les formes entrellaçades de l’edifici, amb subtils diferències de coloració creant una paleta exterior que se sincronitza amb l’entorn.\nL’habitatge ofereix vistes panoràmiques de la costa de Califòrnia i expressa una connexió amb les geometries del paisatge circumdant. Els interiors de la casa van ser acuradament seleccionats per coincidir amb l’emblemàtica i refinada arquitectura dels arquitectes.\nEl mobiliari presta a les qualitats obertes i relaxants del lloc, amb textures i una paleta natural que subratllen la integració de l’aire lliure, per formar un tot perfecte.\nEl que ens agrada: L’estructura d’estructura d’acer d’aquest refugi minimalista de cap de setmana es troba a la propietat inclinada, amb el nivell més baix submergit sota terra. Això ajuda a reduir la massa d’aquesta casa i a fer que sembli menys destacada al lloc. Els arquitectes van integrar una claraboia perimetral per banyar el nivell inferior amb llum natural. El formigó format per taulers a la façana exterior s’adapta a l’estètica minimalista.\nDigueu-nos: Què en penseu dels detalls arquitectònics d’aquesta casa? Feu-nos-ho saber als comentaris següents.\nNota: Feu una ullada a un parell d’increïbles excursions a casa del nord de Califòrnia que hem presentat aquí a One Kindesign: recorreu aquest somiat ranxo casolà de muntanya a la vall de Napa de Califòrnia i el refugi de muntanya del nord de Califòrnia evoca una llar rural europea.\nA dalt: les portes dobles hidràuliques del garatge estan revestides de panells d’alumini.\nFOTÒGRAF Joe Fletcher\nPrevious Article25 idees de decoració de porxos de tardor més boniques per provar aquesta temporada\nNext ArticleLa crema Colgate s’utilitza per blanquejar i arrugues\nFabulós estil modern de muntanya que viu a la vora del llac Minnetonka


tens un racó dalt del món: Fall on me, de Jane Taylor\nM'alegro que t'ha agradat, a natros també ens encanta aquesta peça - em sap mal, pero, que sigui el primer CD fet-a-casa que t'han regalat en 20 anys!\nNatros tenim bastant per ma aixo de regalar-nos recompilacions entre alguns amics, i sobretot amb la familia, mare, tio, germà ... - encara tinc els casetes que mon germà m'enviava quan vaig emigrar cap al Mediterrania. I encara m'envia, ara en CD. Per no parlar dels que inter-canviem a l'institut - els millors heavies, els més deprimints, el millor dels 50 etc etc! Estan per aqui, recollint pols, pero fresques en la memoria :)\n6 de juny de 2010, a les 0:37


Servei Local de Català - Comencen les inscripcions als nous cursos de català per a adults - Ràdio Sant Andreu\nHome / Destacats / Servei Local de Català – Comencen les inscripcions als nous cursos de català per a adults\nPosted by: Radio Sant Andreu in Destacats, Seccions Via directa, Servei Local de Català, Societat setembre 16, 2015\t1,087 Views\nDel 16 al 25 de setembre el Servei Local de Català obre el periode de matriculacions pels nous cursos de català. Les inscripcions es poden fer a les instal·lacions del Servei Local de Català a Les Escoles Velles o bé trucant al 93 682 55 88.\nRosa Monforte, responsable del Servei Local de Català ha comentat al progrma Via Directa de Ràdio Sant Andreu els cursos que s’ofereixen aquest any i les novetats.\nS”ofereixen cinc cursos de diversos nivells Bàsic 1, Bàsic 3, Elemental 2, Intermedi 1 i Suficiència 1.\nAl final de cada mòdul s’obté la titulació homologada oficial equivalent als títols de la DGPL i amb correspondència al MECR.\nEls cursos es complementen amb activitats culturals i de coneixement de l’entorn que permeten a l’alumne entrar a formar part de la comunitat lingüística en un sentit ampli i complet en els casos de nous parlants ser partícip de l’activitat cultural i social del país per que fa a la resta.\nA banda de les activitats habituals que coorganitza el Servei Local de Català com el Cinema CINC, la Ludoteca de Nadal, etc. i les activitats en què els alumnes prenen un protagonisme rellevant com el Dia Mundial de la Poesia, el Voluntariat per la Llengua, la Trobada Gastronòmica (IV) o el Dia Mundial de la Llengua Materna.\nDimarts i dijous de 16.30 A 19 h\nServei Local Català Via directa\t2015-09-16\nPrevious: Espai de Vins 51 amb Carles Piera\nNext: Sant Andreu de la Barca celebra la tercera edició de la Fira de la Cervesa


▷ ⭐Definició de bagulada⭐ - Significat, Exemples i Sinònims\nelcorrector.cat » Definició de bagulada\nDefinició de bagulada\nara pots descobrir La definició i nombrosos exemples de com utilitzar la paraula bagulada, en aquesta selecció de correccions ortogràfiques pots veure com es pot usar en un text Veritable aquest mot i utilitzar un dels sinònims que et proposem de la llista completa que trobaràs aquí a més pots veure la seva Definició perquè et sigui moltíssim més simple comprendre què significa bagulada.\nEl que omple un bagul, el que cap dins un bagul.\n¿Cóm es diu bagulada en castellà? / ¿Cómo se escribre y se dice bagulada en catalán?\nSi vols saber com s’escriu en castellà bagulada has de entendre que la seva traducció és bagulada pots trobar en la nostra pàgina web més exemples en català perquè et sigui més fàcil contextualitzar-la en espanyol.\nExemples de com utilitzar bagulada\nD’aquesta manera, en […] el flux de descàrrega només queden les partícules suspeses més petites i lleugeres, i matèria coagulada.\nÉs un formatge elaborat amb […] llet sencera de vaca, coagulada amb quall animal a una […] temperatura d’entre 20 i 25 graus, durant un temps de 10 a 48 hores.\nForri amb […] bosses plàstiques tots els receptacles que poguessin contenir articles amb sang líquida o coagulada, i vacíelos únicament traient el folre complet.\nLa proteïna de patata coagulada i els seus hidrolitzats, […] tal com s’especifiquen a l’annex, es poden comercialitzar a la Comunitat […] com a nous ingredients alimentaris.\nfins que esquinçalls de sang coagulada els penjaven dels pantalons.\nrevisa freqüentment el cordó per veure si al voltant de la seva base la pell està vermella o amb secrecions verd groguenques, amb sang coagulada o amb mala olor.\nLaminats de suro ecològic amb base coagulada per recobriments de calçat, confecció de mobiliari […] i entapissats.\nDestaca la seva reliquiari […] amb la sang coagulada de Sant Pantaleón.\nComplex ecològic de suro […] laminat amb base coagulada destinat a la […] posterior manufactura d’articles de escriptorio\nL’hemocianina coagulada per escalfament pot reaccionar també amb el sulfur d’hidrogen […] per produir un color blavós.\nEl iogurt és el […] producte de llet coagulada obtinguda per fermentació […] làctica, produïda per l’acció de Lactobacillus bulgaricus […] i Streptococcus thermophilus en la llet pasteuritzada o concentrada, total o parcialment desnatada amb o sense addicions (nata pasteuritzada, llet en pols, sucre ‘).\nEl treball d’estovar i dissoldre aquesta energia fosca i coagulada és l’objecte i propòsit d’aquests missatges.\nS’afegeixen […] aproximadament 30 ml d’arrel boví natural per cada 100 kg de llet coagulada.\nA partir […] d’aquesta informació addicional i de l’informe inicial d’avaluació, s’estableix que la proteïna de patata coagulada i els seus hidrolitzats s’ajusten als criteris que estableix l’apartat 1 de l’article 3 del Reglament.\nVa ser només dues setmanes més tard quan, durant un examen en presència de diversos testimonis, un expert va descobrir una marca molt petita i petites esquitxades de sang coagulada.\nEl flux […] menstrual típicament és abundant amb sang fosca i coagulada.\nElla afirma que aquestes peces estaven cobertes de taques de sang coagulada i de marques de soles de sabates, presumptament a causa dels cops […] propinats a la seva Fill 2.\nEl Senyor és pres […] presoner i és assotat; ¡Vegin aquests fils carmesí de sang gairebé coagulada cobrint aquests espatlles beneïts!\nAquestes característiques es deriven de l’especificitat i els criteris de selecció de la […] llet, utilitzada crua diàriament a […] tines de coure i coagulada amb quall de vedella […] amb un contingut elevat de quimosina , […] de la salaó en salmorra saturada i d’una curació natural prolongada.\nPer exemple, en el Crist jacent, de 1625-1630, pertanyent al Museu Nacional del Prat de Madrid, si bé en préstec indefinit en el Museu Nacional d’Escultura de Valladolid, Gregorio Fernández utilitza […] escorça de surera per simular el efecte […] de la sang coagulada i banya de bou […] a manera d’ungles, amb el que aconsegueix un sorprenent realisme.\n2. Dels porcs que presentin febre o altres signes de malaltia es prendran mostres de sang amb anticoagulant o de sang coagulada, d’acord amb les instruccions de l’autoritat competent.\nForma gels amb àcids entre pH 3 i pH 9, coagulada per salmorra, precipitada per la terra alcalina i ions de metalls […] pesats.\nEn altres casos, quan l’artèria […] que es dirigeix a l’embaràs ectòpic aconsegueix identificar-se, pot ser coagulada novament a nivell del mesosálpinx.\nLa curació de ferides es produeix en […] diversos estadis consecutius: a la primera […] fase, la sang coagulada forma una membrana […] amb una superfície dura que s’adhereix a la ferida (crosta) .\nSi es troba sang no coagulada en el fons de sac, es pot requerir una cirurgia […] d’emergència.\nComplex de […] suro + base coagulada uitlitzado per […] elaborar tot tipus d’articles de marroquineria.\nAl final del treball en […] les cisternes, la llet coagulada obtinguda, anomenada […] «coagulum» o, simplement, quallada, es talla en […] grànuls d’aproximadament 1 a 2 centímetres de costat , de la mida denominat «gra de blat de moro».\nPrimer es […] batia la llet coagulada, posteriorment […] es deixava reposar i, finalment, la quallada es col·locava en una tela […] per formatge i es premsava fins a obtenir un bloc compacte.


TV INTERCOMARCAL - L´Oratge amb Jordi Payá de la Comunitat Valenciana 30/04/2019: Tronades a l’interior esta vesprada\ndimecres, 26 Juny de 2019\nL´Oratge amb Jordi Payá de la Comunitat Valenciana 30/04/2019: Tronades a l’interior esta vesprada\n30-04-2019 | TV INTERCOMARCAL | Visitas:93\nLa probabilitat de tronades serà alta fins divendres.\nAmb iaxò no volem dir que ploga ni molt ni per tot arreu, però tots els dies haurem de seguir el creixement i l’evolució dels núvols de tempesta que es formaran en punts de muntanya a migdia o primera hora de la vesprada.\nAhir es formaren a a la cona mitja del Túria al seu pas per la comarca dels Serrans destacabt els 9 litres de Loriguilla, els dos de Chelva i Domeño i els 3 de Bugarra. Els núvols arribarenmolt desfets a la comarca de El Camp de Túria deixant només un paell de litres a Vilamarxant.\nHui, si es cumplixen les previsions, es formaran, creixeran i descarregaran a l’interior de València, i a diferència d’ahir no avançaran cap a l’est\nDemà dimecres serà a les muntanyes del nord on hi haurà major probabilitat de ruixats i tronades. El dia començarà assollelat, només amb alguns intervals de núvols, i no serà fins entrada la vesprada quan els núvols guanyen energia. També de vesprada o a poqueta nit augmentaran els núvols pel sud on el cel quedarà ennuvolat sense més conseqüències.\nDijous els núvols tornaran a ser més abunfants al sud, on no es descarta que puga ploure al litoraldel sud d’Alacant. L’ambient seràmés fresc.\nPer divendres han canviat les previsions (en esta època de l’any d’undia per a altre els mapes donen coses ben diferents). Caldrà estar de nou atents a les tronades que de vesprada apareixeran per l’interior perquè sembla que podran arribar amb activitat a la costa de vesprada o a primera hora de la nit.\nSi no tornen a canviar les previsions el cap de setmana serà estable, assolellat i amb temperatures un poc més altes.


Activitat 2 sobre La felicitat dels dies tristos de l'autor Pere Antoni Pons, pels Maria i Silvia - Viquilletra\nActivitat 2 sobre La felicitat dels dies tristos de l'autor Pere Antoni Pons, pels Maria i Silvia\nImma Oliva Adroher ha validat aquesta activitat.\nActivitat de tipus tràiler de llibre sobre l'obra La felicitat dels dies tristos de l'autor Pere Antoni Pons, realitzada per Maria i Silvia del centre Jesuïtes Casp durant el curs 2017-18\nAquesta és una activitat col·laborativa feta a partir d'una activitat realitzada pel grup Maria i Silvia.\nHem fet un booktràlier de "La felicitat dels dies tristos" de Pere Antoni Pons. No hem explicat la trama de la novel·la, sinó les sensacions i sentiments que es mantenen al llarg de la història. També hem mostrat algunes frases del llibre, amb música de fons i interpretacions de personatges.\nSinopsi Novel·la sentimental i literària, amarada d'humor, de passió i de melangia. La felicitat dels dies tristos explica la història d'en Tabou, un estudiant universitari atribolat i voluble que, tanmateix, no es resigna ni al pessimisme ni a la tristesa. Marcat per una història familiar tan intensa com complicada, en Tabou s'enamora de l'Elisenda, una companya de classe molt bella i vitalista que, ben aviat, se li revelarà com un objectiu inassequible. El que podria ser un motiu d'amargor i de desencís, però, s'acaba convertint en un repte fascinant i en una experiència envigoritzadora, que porta en Tabou a descobrir, just quan sent que està a punt de tocar fons, les millors coses de la vida: l'exaltació de l'amor propi, la lleialtat de la família, la generositat dels amics i els plaers de l'alegria.\nFitxer:Guió tècnic booktràiler MariaiSilvia.pdf\nHem penjat la graella del nostre guió tècnic que hem creat a partir de la idea que teniem sobre el nostre booktràiler. Hem fet una selecció de sis escenes que ens han semblat rellevants ja que porten el fil conductor de la novel·la.\nBooktràiler de "La felicitat del dies tristos" de l'autor de Pere Antoni Pons\nObtingut de «https://www.viquilletra.cat/index.php?title=Activitat_2_sobre_La_felicitat_dels_dies_tristos_de_l%27autor_Pere_Antoni_Pons,_pels_Maria_i_Silvia&oldid=25680»\nDarrera modificació de la pàgina: 13 abr 2018 a les 08:32.


Satu Ekman (1966) va estudiar filologia hispànica i portuguesa i literatura, i es va llicenciar en filosofia per la Universitat de Helsinki (1999). També va estudiar a Veneçuela. Des que va començar a estudiar va somiar a ser traductora literària. Fins avui ha traduït quaranta llibres de l’espanyol i del portuguès al finès, llibres d’autors com Albert Sánchez Piñol, Javier Cercas, Arturo Pérez-Reverte, Adolfo Bioy Casares i Álvaro Mutis. A més de les seves traduccions, ha format tota una generació de traductors com a professora de traducció al Departament de Llengües Romàniques de la Universitat de Helsinki, de la qual Satu Ekman és convidada delegada dins la Fundació Finesa Iberoamericana des de 2010.\nDurant la meva estada a Faber em concentraré en la meva primera traducció del català al finès, El violí d’Auschwitz, de Maria Àngels Anglada. La novela serà publicada a Finlàndia l’any que ve. Recolliré informació d’Anglada en un viatge a Figueres i em reuniré amb experts de la Càtedra M. Àngels Anglada. La meva voluntat és també millorar els meus coneixements de català i marxar Olot parlant bé la llengua.\nLa sínia o, si vols, el viatge a la lluna, la volta al món, la roda moscovita o de Chicago, ens eleva, ens puja al cel i ens ofereix nous horitzons. Ens concentrem amb els companys de góndola, amics nostres, la nostra família, a observar què hi ha més enllà de la nostra rutina.\nA Finlàndia, acaben d’instal·lar una cabina amb sauna a la sínia del port de Hèlsinki. La sauna és un lloc on entrem tal com som. Respectem els altres banyistes i, si tenen ganes de parlar, surgeix una conversa sincera, a vegades de grans secrets. Així em sentia quan ens vam reunir en el primer sopar de la residència Faber. Érem cinc de les persones d’orígens i passats molt diversos, però, entaulant conversa, ens vam compte, de seguida, que teníem molt en comú. La sínia, la volta al món, la roda olotina, va pujar a l’aire. Vam fer una volta per deixar que pugés la sisena persona. Va arribar per equilibrar el balanceig de la góndola, érem tres i tres.\nThe London Eye ser construït per centenars de treballadors de països diferents. I és que aquí som de sis països: Finlàndia, Israel, Catalunya, el Salvador, la Gran Bretanya i la Cabília. I tots treballem en el que ens apassiona.\nTeatre, cinema, televisió, ficció, periodisme, assajos, poesia, traducció literària. Històries de generacions, de famílies, de pobles. Experiències d’oceans i continents, de viatges i cultures, de religions i creences. En poc temps s’ha format un nucli unit. La diversitat és nutritiva. Parlem de les fronteres i les barreres en la vida real i creativa tant com de la llibertat d’expressió en allò personal i en allò universal.\nEl grup que hem format és un inici, no només de Faber sinó de nosaltres. Ens hem llegit mútuament i han sorgit diversos projectes que volem fer junts. El primer grup no baixarà de la sínia. Continuarem en l’aire encara després de l’estada. L’estada continua en la distància.\nSatu Ekman parla sobre la traducció literària


El Casal parroquial de Sant Feliu de Torelló | Parròquies de Torelló\n2 respostes a El Casal parroquial de Sant Feliu de Torelló\njserrasobrerroca ha dit:\n13 febrer 2017 a les 15:09\nM’interessaria conèixer el nom de les campanes de la Parròquia i de Rocaprevera. Gràcies\njtorra ha dit:\n27 Març 2017 a les 20:28\nDéu vos guard:\nde moment us envio, ni que sigui tard, la informació que de moment he pogut aconseguir. La transcric:\n“Acaba la Guerra Civil es treballa en la restauració del temple. Fins el 27 d’abril de 1941 no fou beneïda la campana grossa actual. Pesa 734 quilos, té 1,087 metres de diàmetre i 1 metre d’altura. Fou feta a la foneria Murua de Vitòria i valgués 2.289 pessetes. Va ser costejada en bona part per l’antic campaner Eduard Ullastre Coma, i ell mateix l’apadrinà juntament amb la seva cunyada Carme Benito. La campana rebé el nom de Joana, en record del marit de Carme Benito, Joan Ullastre, assassinat pel juliol de 1936. El seu so fa el “fa” sostingut.\nPorta la inscripció següent:\nHodie si vocem meam audieritis\n(si avui sentíssiu la meva veu,\nno enduriu els vostres cors)\nJoana Conceptio et Maria a Rocaprevera nominor.\nPatrinis Eudardo Ullastre Coma et Maria et Carmelo Benito Vidua Ullastre.\nAloino Altarriba Rectoris sti Felicis a Torelló.\nSembla, segons fonts orals, que la segona campana que hi ha actualment al campanar, fou costejada per la família de Fortià Pujol i porta el nom de Fortiana.”


A tot arreu s’estan realitzant molts projectes en favor de la infància i pel respecte dels seus drets i la no vulneració d’aquests. Pensem que hem de destacar algunes de les coses que s’estan fent i reunir-les totes en un sol lloc per tal que serveixin d’exemple de Bona Pràctica.\nUna experiència interessant, al voltant de la Participació, és la proposta educativa del 2012 de la Fundació Catalana de l'Esplai: L'Àgora!\nÀgora (2011-12) és la quarta proposta educativa de la campanya Ciutadans Compromesos. Ens donarà eines per reflexionar entorn a la participació, que treballarem des de diferents àmbits: l’individual, el de grup i la comunitat. I és a través de cadascun d’aquests àmbits que incidirem de manera particular en aquells valors que estimulen l’aprenentatge de la participació: l’autonomia, l’autogestió i el compromís social.


Canillo adjudicarà demà la passarel·la de la Vall del Riu\nActualitzada 29/12/2020 a les 06:35\nLa corporació Canillo té la intenció d’aprovar demà en sessió de comú l’adjudicació del concurs per al subministrament i col·locació de proteccions a la passarel·la de la Vall del Riu a l’empresa Desplom per un import de 649.369,94 euros, segons figura en l’ordre del dia. Aquesta infraestructura, de 600 metres de llargada, es preveu que s’inauguri el dia de Meritxell del 2021, contràriament a la passarel·la tibetana de 35 metres que anava situada a la vall de Montaup i que ha quedat aparcada temporalment després que els tècnics del projecte declinessin la ubicació en tractar-se d’una zona propensa a riscos naturals, com per exemple allaus.\nD’altra banda, també està previst que s’aprovi en sessió de comú el concurs de l’obra dels treballs de reforma de l’edifici del telecabina, façanes nord, a l’empresa Construccions Roca per un import de 282.894,44 euros. Així mateix, també es procedirà a l’aprovació, si el ple ho corrobora, del concurs pel subministrament d’un vehicle grua per al servei de circulació a l’empresa Etna Serveis per un import de 65.926,25 euros. Igualment, també figura l’adjudicació del concurs pel subministrament i instal·lació del sistema de renovació de l’aire de l’edifici comunal a l’empresa Agefred per un import de 50.489,97 euros. En darrer lloc també figura a l’ordre del dia el tancament de l’exercici pressupostari del 2019 i l’execució pressupostària del tercer trimestre del 2020.\nMAI MES va dir..Malahuradament l'adjudicació dels Ponts Tibetants ja es va produir l'any passat Va ser en plena campanya electoral amb el Sr Mandico al cap devant i amb Consellers,d'aquest mandat el segon Consol d'avui, el Sr Casal d'Obres i el Sr Pol d'Urbanisme ...!\nTotes les adjudicacions posteriors ( que seran varies ) estan fora del projecte inicial i son obres per poder dur a terme el Pont ! Es i serà una animalada monumental !! Canillo qui t'ha vist i qui et veu!!\nAquests polítics només estan per beneficiar-se i arruinar a la parròquia.\nEduard va dir..No m'ho puc creure. Seguiran dilapidant l'ecomonia del Comú...3 milions i mig d'euros, més extres i manteniment, del qual no donen cap quantitat, a 3 dies d'haver de deixar el Palau per una nefasta negociació.28 families al carrer i tota la riquesa social de la parròquia sense seu ni activitat. El senyor cònsul i el seu equip...alega a aquesta disbauxa que..no tenen diners. Quines raons ocultes tenen per mantenir aquesta obra faraònica,que a més, arrasarà una vall bastant verge? Srs del Comú,expliqui'ns-ho d'una vegada!\nAra ho has dit: a 3 dies d'haver de tancar el Palau de Gel. Per no voler gastar-se 240000€ l'any per la gent del poble s'en gastaran 3,5 milions (de moment) per els turistes!\nAmb la que ens està caient a Andorra i la que caurà i pensant en ponts tibetans? No teniu vergonya no l'heu conegut mai. Comenceu a invertir en modernitzar el comerç ja que, traient el Calvó, la resta fa pena. Poble dels anys 50-60\n#3 MAI MES\nMalahuradament l'adjudicació dels Ponts Tibetants ja es va produir l'any passat Va ser en plena campanya electoral amb el Sr Mandico al cap devant i amb Consellers,d'aquest mandat el segon Consol d'avui, el Sr Casal d'Obres i el Sr Pol d'Urbanisme ...!\nTens tota la raó Eduard, que trist que estirin obres com aquesta que no tenen cap sentit. Quan es començara a utilitzar el sentit comú en aquest país, cal tirar diners d'aquesta manera incontrolada, a qui pot beneficiar tota aquesta disbauixa?\nNo m'ho puc creure. Seguiran dilapidant l'ecomonia del Comú...3 milions i mig d'euros, més extres i manteniment, del qual no donen cap quantitat, a 3 dies d'haver de deixar el Palau per una nefasta negociació.28 families al carrer i tota la riquesa social de la parròquia sense seu ni activitat. El senyor cònsul i el seu equip...alega a aquesta disbauxa que..no tenen diners. Quines raons ocultes tenen per mantenir aquesta obra faraònica,que a més, arrasarà una vall bastant verge? Srs del Comú,expliqui'ns-ho d'una vegada!


Arxius de Jornades CEB - Pàgina 2 de 2 - Centre d'Estudis del Bages\nI Jornada Joan Vilar i Costa: Espiritualitat i compromís social\nJoan Vilar (1889-1961) va ser un jesuïta manresà que va sortir de la Companyia per les seves conviccions democràtiques i catalanistes i que va tenir un paper destacat durant la guerra civil al Comissionat de Propaganda de la Generalitat. Molt crític amb la carta col·lectiva dels bisbes espanyols a favor de Franco, es va exiliar a França i allà es va dedicar a ajudar…\n13 de maig de 2016 en Jornades CEB.\nEl passat dissabte 30 de gener, les jornades de patrimoni en perill organitzades pel Centre d’Estudis del Bages conjuntament amb el Col·legi d’Arquitectes de Catalunya–Delegació Bages/Berguedà, l’Arxiu Comarcal del Bages i Museu Comarcal de Manresa, van concloure amb una visita guiada en un espai d’interès patrimonial en perill: les fàbriques de riu del Cardener. La visita va començar a…\n1 de febrer de 2016 en Jornades CEB, Notícies.\nEl Centre d’Estudis del Bages va tancar aquest dissabte 31 de gener les jornades de gestió cultural (noves formes d’entendre i dinamitzar el patrimoni) amb una visita guiada a Cardona per conèixer els projectes sobre el patrimoni que s’hi han portat a terme. La visita, gratuïta i per qual no calia inscripció prèvia, fou coordinada per l’arqueòloga…\n14 de febrer de 2015 en Jornades CEB.\nNoves formes d’entendre i dinamitzar el patrimoni\nEl Centre d’Estudis del Bages tancarà aquest dissabte 31 de gener les jornades de gestió cultural (noves formes d’entendre i dinamitzar el patrimoni) amb una visita guiada a Cardona per conèixer els projectes sobre el patrimoni que s’hi han portat a terme. La visita, gratuïta i per qual no cal inscripció prèvia, serà coordinada per…\n28 de gener de 2015 en Jornades CEB, Patrimoni.\nDIVENDRES 23 DE GENER CONFERÈNCIA Patrimoni cultural i TIC: noves formes d’aplicar la gestió cultural al territori, per Jaume Plans (gestor cultural). Lloc i hora de trobada: Sala d’actes del Centre Cultural el Casino de Manresa, pg. Pere III, a les 20:15 h. DISSABTE 24 DE GENER JORNADA D’ESTUDI I DEBAT La gestió proactiva del…\n7 de gener de 2015 en Cursos - Formació, Jornades CEB.\nJornades de Patrimoni Industrial del Centre d’Estudis del Bages\nAquest passat dissabte, dia 1 de febrer, una trentena de persones van participar a la visita guiada al patrimoni industrial de Manresa amb nou ús. La visita que duia per nom “Els edificis industrials restaurats i amb nou ús” va començar al escorxador, part del qual conté la Biblioteca del Campus Universitari. La visita va seguir…\n2 de febrer de 2014 en Jornades CEB, Patrimoni.\nQuè fem amb el patrimoni industrial?\n17, 25 de gener i 1 de febrer de 2014 Tots els actes són oberts a tothom, gratuïts i no cal inscripció prèvia. Descarrega’t l’octaveta en PDF, aquí DIVENDRES 17 DE GENER CONFERÈNCIA: “La revalorització del Patrimoni Industrial (1984-2014)”, per l’arquitecte de Terrassa Ferran Pont i Montaner. Sala d’actes del Casino de Manresa. A les 20 h.…\n7 de gener de 2014 en Jornades CEB, Patrimoni.


El festival Explica’m desperta bones vibracions a Cerdanyola | BellaterraDiari\nEl festival Explica’m desperta bones vibracions a Cerdanyola\nby Laura Arias | set. 30, 2019 | Cultura\n“Estem molt contentes amb la rebuda del festival”, comenten Núria Najera i Nieves Collado, organitzadores del festival i propietàries de la Llibreria Lilliput i la Llibreria Éfora, respectivament. Afirmen que la participació i el feedback de les persones que hi han acudit ha estat molt positiu, “no havia ni acabat el matí i les famílies ja preguntaven quines activitats organitzaríem per l'any que ve”, expliquen.\nLes famílies han coincidit a dir que aquesta és una oportunitat perquè els nens gaudeixin d'un dia a l'aire lliure amb infants d'altres edats i per a l'aprenentatge escoltant històries. “És bo pels nens acostumar-se a escoltar les històries dels llibres; si des de petit t'agrada rebre històries, creixeràs intel·lectualment fins a convertir-te en un bon lector quan siguis gran”, expliquen les organitzadores. A més, els pares i mares expliquen que aquesta és una iniciativa diferent per a la ciutat, a la que els nens no hi estan acostumats i que “pot ser molt positiva, ja que el tema de la literatura és important”.\nDurant la tarda, el festival Explica'm ha recollit més participació. En total, a l'esdeveniment s'hi hauran apropat més de 200 persones durant tot el dia, segons les organitzadores. A més, afirmen que el lloc escollit, els jardins del MAC, han estat “l'escenari idoni”. “Hem jugat molt amb aquest espai, col·locant les carpes dels llibres i dels tallers al costat i l'escenari al mig”. Najera i Collado declaren que és el lloc “on ho repetirien l'any que ve”.\nDins del Festival, l'Explica'm Canalla és una secció on ja els més grans han pogut gaudir de la lectura d'uns relats “canalles” amb l'escriptora Empar Moliner i l'actriu Mercè Arànega. A les 19.30 h, Empar Moliner ha llegit “El Pregó”, un dels seus últims relats del seu darrer llibre, i que ha provocat rialles entre el públic.\nPer una altra banda, Mercè Arànega ha llegit el relat “El silenci és d'or” d'Apel·les Mestres.\nNúria Najera i Nieves Collado expliquen que l'objectiu del Festival era abastar a persones de totes les edats. Per això, “aquest any s'ha tractat d'un tast per veure si la iniciativa funcionava bé, sobretot pel que fa a la secció adulta”.\nLes dues llibreries en col·laboració de l’editorial Penguin Random House i l'editorial Planeta, també han organitzat un concurs anomenat 1r Concurs de Relats Explica'm, que “també ha estat una gran alegria” per les organitzadores i que buscava premiar els relats breus dels cerdanyolencs i cerdanyolenques. El concurs es divideix en dues categories: juvenil (entre 15 i 18 anys) i adult (més de 18 anys). Les organitzadores afirmen que de la categoria juvenil s'havien rebut un total de 53 relats. De la d'adult, 19.\nDe la categoria juvenil, la guanyadora ha estat Laura Miró Díaz amb el seu relat “Dragones y princesas”. I de la categoria adults, el premi se l'ha emportat Carmen Alcolea amb “Hipólitas Hands“.


Arxius de Formació ~ Pàgina 5 de 17 ~ A Manlleu Fem XarxaArxius de Formació ~ Pàgina 5 de 17 ~ A Manlleu Fem Xarxa\nCurs de preparació per a l’ACTIC de nivell mitjà\nEl curs està dirigit a preparar el nivell mig de l’acreditació de Noves Tecnologies ACTIC. És un curs gratuït adreçat a persones a l’atur i finançat per la Diputació de Barcelona. Per participar-hi caldrà superar una prova de nivell informàtic. Tindrà lloc durant la setmana del 2 al 6 de maig, de 9:15 a 14:15h. Per a més informació adreceu-vos a […]\nEscrit per A Manlleu Fem Xarxa el 27 de març de 2016 . Publicat a Notícies\nEl proper dijous 7 d’abril, al Museu del Ter de Manlleu, tindrà lloc aquesta sessió formativa de 10 a 14 hores. L’objectiu és aprendre com l’estil de lideratge i la comunicació tenen una clara incidència en el comportament i el compromís de les persones i en el resultat de l’empresa.\nEscrit per montse el 25 de setembre de 2015 . Publicat a Notícies\nSessió formativa per emprenedors i empreses per tal d’obtenir eines i coneixements per saber marcar l’estratègia i l’operativa comercial necessària per captar els primers clients. Saber generar un argumentari de vendes i saber fer una adequada accio comercial. Dia: 15/10/2015 Lloc: Museu del Ter Expert: Mònica Mendoza (Energivity Consulting) Horari: de 9 a 15 hores Preu: gratuït. Inscripcions clicant a […]\nTaller de creació d’un portal web per a establiments turístics\nEscrit per montse el 3 de setembre de 2015 . Publicat a Notícies\nAquest taller forma part del cicle Tallers de Turisme 2.0, i està especialment adreçat als establiments turístics de la Catalunya Central (petits hotels, cases rurals o càmpings) que no disposin de web pròpia o vulguin actualitzar-la. Està organitzat per la Direcció General de Turisme, amb el suport de la Direcció General de Telecomunicacions i Societat de la Informació. Tindrà lloc […]


Smart cities, més enllà dels sensors\ntecnologia Smart cities, més enllà dels sensors\nPJ Armengou Freixa\nLes tecnologies que fan possible les ciutats intel·ligents ja són prou madures i accessibles; però cal reflexionar més sobre el seu ús i el model que produiran\nNo només de sensors viu la smart city . Getty\nPallarols: "Avui hi ha molta tecnologia que no sap treballar conjuntament"\nGuallart: "Un dels drames de les ciutats és la falta de visió"\nRueda: "On s'atresora el coneixement és en la persona. No en els sensors"\nCotxes que dialoguen amb la ciutat o contenidors que avisen que ja estan plens no són imatges d’un futur llunyà sinó tecnologies que ja s’apliquen arreu del món. Des del punt de vista de la tècnica, les smart cities ja són una realitat. Ara cal entendre si són realment intel·ligents, n’estem traient prou profit i si tenim clar què en volem obtenir.“Primer cal fer les preguntes correctes i després buscar la tecnologia”, opina Oscar Pallarols, Director d’Innovació i Estratègia del Producte a Cellnex Telecom, “Avui hi ha molta tecnologia que no sap treballar conjuntament. Encara ens manca unir correctament les que ja tenim en marxa”.És vital, doncs, decidir col·lectivament l’ús i sentit que es dóna a uns avenços que influeixen en tots els àmbits de la vida de les ciutats; des de la salut, a la mobilitat o l’energia. Sobre aquesta qüestió han debatut els cinc participants en el diàleg El futur de les ciutats, organitzat en el marc de la Mobile Week Barcelona.Més enllà de la tècnica“La qüestió no està en la tecnologia, sinó en l’ús que en fem. Podem ser molt eficients en destruir el món”, assegura Valentí Guallart, fundador de Guallart Architects. En aquest sentit, Guallart considera que ens cal crear unes regles del joc i tenir clar com volem que sigui la smart city del futur. “Un dels drames de les ciutats és la falta de visió. Si no sabem què volem d'aquí 20 anys, què farem demà?" es pregunta l’expert, antic arquitecte en cap de la ciutat de Barcelona.Oscar Pallerols considera que, de vegades, ens hem equivocat posant les noves tecnologies per davant de les necessitats reals. En l’ús dels sensors i l’Internet of Things, matisa, cal tenir una visió transversal, combinar-ne les dades, i tenir-ne una mirada llarga. “No només hem de recollir dades, cal saber treure la informació rellevant”, conclou.Tomás Diez, urbanista i fundador del Fab Lab Barcelona de l’Institut d’Arquitectura Avançada de Catalunya (IAAC), considera que en molts casos ja sabem què ens diran els sensors. “El debat ha d’estar”, assegura Diez, “en què en volem fer de cara al futur de manera efectiva i sostenible”.Una gran oportunitatEns trobem davant un canvi de paradigma que, ben encarat, pot resultar molt beneficiós per a les persones. Segons Vicent Guallart, tenim l’ocasió d’empoderar la ciutat i els ciutadans, d’assolir la independència energètica, de fomentar el diàleg entre els cotxes i la ciutat, de reduir l’ús dels vehicles...\nLa Mobile Week Barcelona ha celebrat diversos diàlegs aquests dies. Cedida\nJordi Duran, CEO de SmartCity.Link i actual director de Xarxa Ambiental, assegura que “hem d’aprofitar els recursos de la ciutat per treballar cooperativament. Podem buscar un model que realment serveixi com a forma per creuar informació entre les diferents persones d’una ciutat o entre els diferents serveis que hi treballen”. “Els sistemes de gestió del futur han de ser col·laboratius i les tecnologies de tipus obert”, conclou.Serà, però, un procés llarg. “Tenim l’oportunitat de dissenyar la ciutat del futur; però hem de ser conscients que aquest procés pot durar més d’una generació”, explica Oscar Pallarols. Per això, afegeix, “cal una mirada de futur més enllà de l’individu”. Vicent Guallart coincideix amb Pallarols: “Cal treballar en la definició del futur compartit més enllà del curt termini”.Per Salvador Rueda, Director de l’Agència d’Ecologia Urbana de Barcelona, l’administració pública i propostes com la superilla jugaran un paper important en aquest procés. A més, afegeix, “les polítiques públiques han d’anar encarades a multiplicar el nombre de persones jurídiques capaces de treure profit de les dades. Cal definir el futur, i aquest ha de passar necessàriament per la ciutat sostenible i del coneixement”.Els ciutadans, una peça clau del canvi“La ciutat és un ecosistema i el seu element principal som els éssers humans”, diu Salvador Rueda. “On s’atresora el coneixement és en la persona. No en els sensors. La ciutat verdaderament intel·ligent serà aquella que tingui més organitzacions dedicades al coneixement”, assegura l’expert.Per Tomás Diez, el desenvolupament de les smart cities ha de venir acompanyat d’una nova alfabetització de la tecnologia i d’un nou model de ciutadania. “El mòbil té avui més capacitat de computació que l’ordinador que va portar l’home a la lluna, però l’utilitzem per enviar fotografies de menjar”, comenta. “Hem de tornar a filosofar sobre el nostre futur”, conclou Diez, “podem ser víctimes de la tecnologia, o beneficiar-nos d’ella”. T'ha interessat aquest contingut?\n'Smart city', la infraestructura que no es veu\nUn Smart City per una economia digital “més plural”\nCatalunya vol ser 'smart country'


Messi i Piqué ensenyen a menjar correctament | AMPA INS. MONTSERRAT COLOMER\nMessi i Piqué ensenyen a menjar correctament\nPublicat el 01/10/2011 per AMPA SES\n“Si menjo sa i entreno molt, arribaré a aconseguir la Pilota d’Or.” “Entrenant-me bé i menjant sa puc arribar a guanyar la Champions.” Lionel Messi i Gerard Piqué són les cares de ‘Som el que fem, som el que mengem’, un projecte de la fundació blaugrana amb la col·laboració de la Fundació Alícia, la Foundation for Science, Health and Education (SHE) i la Generalitat de Catalunya per afavorir l’adopció d’hàbits de vida saludables entre joves i infants.\nEls jugadors del primer equip del Barça, els joves talents de la Masia i professionals veterans del club són l’eix al voltant del qual es promouran les pautes saludables. A la pàgina web Somelquefem.cat es publiquen els passos a seguir, així com els menús que s’elaboren a la cuina de la Masia.\nEls consells que es proporcionen a través del club esportiu han comptat amb l’assessorament de la Fundació Alícia. El cap de setmana del 24 al 25 de setembre, l’entitat ha organitzat diversos tallers per a nens d’entre tres i dotze anys als Jardinets de Gràcia de Barcelona, aprofitant el context de la festa major de la ciutat. Les sessions divulgatives i xerrades continuaran al llarg de tot l’any amb la celebració de la festa ‘Som el que fem, som el que mengem’, que recorrerà 50 poblacions catalanes. A més es repartiran paquets d’alimentació saludable i informació sobre activitat física i alimentació. A més, durant l’últim trimestre de l’any, a les instal·lacions del club i en centres universitaris també hi haurà xerrades.\nLa Fundació SHE, creada pel cardiòleg Valentí Fuster, és l’encarregada d’incidir en els factors de risc que afecten la població per reduir l’impacte de les malalties cardiovasculars.


La periodista desquiciada: Rebuig al Mercadona del cine Niza\nVeïns i comerciants del barri de la Sagrada Família estan disposats a manifestar-se, si cal, per evitar la construcció d'un Mercadona al solar que ocupa actualment el cinema Niza, tancat fa uns deu anys. El projecte de recuperació de l'interior de l'illa previst per l'Ajuntament de Barcelona entre els carrers Sicília, Sardenya, Provença i Rosselló inclou la construcció d'un gran supermercat subterrani, una proposta que l'Associació de Veïns de la Sagrada Família i els comerciants del Mercat municipal i de l'Eix Comercial rebutgen al considerar-la un "atemptat contra el comerç de barri".\nEl conflicte entre les entitats veïnals i comerciants de la Sagrada Família i el districte de l'Eixample per aquest tema ja fa temps que dura, tal com es va evidenciar al consell de barri del passat dimecres 11 de juny. El representant de l'Associació de Veïns va reiterar el mal que l'obertura d'un supermercat d'aquestes característiques farà en el teixit comercial del barri, molt afectat per la crisi i pel monocultiu que provoca la pressió turística, i va reclamar al regidor, Gerard Ardanuy, que al solar s'hi construeixi un ateneu de barri. "Obrir un Mercadona aquí suposa un atemptat contra el comerç. El mercat municipal està desfasat i una vintena de parades han tancat", va lamentar.\nEl procès d'al·legacions a l'obertura d'un Mercadona en el soterrani d'un dels edificis més emblemàtics de la Sagrada Família que es cau a trossos continua obert i a la documentació presentada per l'Associació de Veïns, el PSC i els supermercats Caprabo, s'hi han afegit ara l'Associació de venedors del Mercat de la Sagrada Família i de l'Eix Comercial. La majoria de les objeccions presentades tenen a veure amb defectes de forma del projecte presentat per Mercadona en un intent desesperat per frenar el vistiplau del consistori a la proposta.\nTanmateix, sembla ser que l'obertura del Mercadona tirarà endavant peti qui peti. Ardanuy va rebutjar dimecres la proposta de fer-hi un ateneu de barri i va recordar que el solar on anirà el supermercat és de propietat privada i, per tant, el seu propietari pot fer el que vulgui. "És cert que falten molts equipaments al barri, però el districte no es pot gastar ara 12 milions d'euros en un solar per construir-hi un ateneu. No intervindrem en l'operació perquè és privada", va respondre.\nA diferència del que pensen els veïns i comerciants de la Sagrada Família, des del districte de l'Eixample es veu molt positiva l'obertura d'un gran supermercat a la zona d'influència del temple. Consideren que dinamitzarà encara més una zona ja de per sí molt explotada per la continua presència de turistes. A més, es dóna el cas que Mercadona finançarà part de la urbanització de l'interior d'illa, cosa que estalviarà uns calers al consistori barceloní, el deute del qual no para de créixer.\nPublicat per Cristina Palomar a 21:32


Application open until June 4th\nAquest programa organitzat per Biocat, l’acceleradora CIMIT i el consorci EIT Health impulsa l’aplicació de tecnologies innovadores relacionades amb la salut\nNeedleSafe, un projecte de la UPF que està desenvolupant una tecnologia per evitar infeccions bacterianes a les biòpsies, formarà part del programa d’acceleració CRAASH Barcelona, posat en marxa recentment. Aquesta iniciativa organitzada per Biocat amb l'acceleradora de salut amb més experiència del món, CIMIT, i la col·laboració del principal consorci de salut europeu, EIT Health, ajudarà deu equips de recerca europeus de l’àmbit de la salut a impulsar l’aplicació pràctica dels seus projectes.\nDurant 12 setmanes, els deu equips seleccionats entre 65 candidatures de 21 països rebran formació i assessorament, validaran l’aplicabilitat de les seves tecnologies i es posaran en contacte amb alguns dels actors més rellevants de l’àmbit de la tecnologia sanitària.\nAixí, CRAASH Barcelona contribuirà a fer avançar el projecte Needlesafe, impulsat pel grup de recerca en Electrònica Biomèdica (BERG) de la UPF per fer front a un problema sanitari: l’aparició d’infeccions bacterianes derivades de les biòpsies prostàtiques transrectals. Aquesta tècnica, que serveix per al diagnòstic del càncer de pròstata, permet que els bacteris confinats al recte en surtin i que, en ocasions, provoquin infeccions greus. Aquesta situació afecta entre el 2 i el 5% dels pacients.\nAmb la intenció d’oferir una solució a aquest repte, els investigadors del BERG estan desenvolupant una tecnologia per eliminar el risc d'infecció associat a les biòpsies. Es tracta d’una agulla capaç d’alliberar ions de plata, unes partícules dotades d’un poder antibacterià capaç de protegir la zona intervinguda davant de les infeccions durant dies.\nNeedleSafe seria una solució contra les infeccions que, a més, permetria evitar o limitar el subministrament preventiu d’antibiòtics que es practica actualment abans de les biòpsies transrectals.\n“Una oportunitat molt important”\nEl líder del projecte NeedleSafe, l’investigador Quim Castellví, considera que és “una oportunitat molt important” participar en el programa CRAASH Barcelona: “ens ajudarà a determinar la viabilitat de la nostra solució tan a nivell clínic com econòmic”, assegura.\nDurant la primera fase del programa, que es durà a terme entre maig i juliol, els equips esbrinaran amb el suport d’experts del CIMIT de Boston si la seva tecnologia pot resoldre necessitats reals i si encaixa en el mercat. La segona fase, entre setembre i octubre, servirà als equips per validar els seus projectes en els ecosistemes innovadors de Medicen (França) i Yesdelft (Països Baixos). Finalment, al novembre, els equips podran fer networking i validar els projectes a l’ecosistema de Boston, un dels més importants del món en el sector de la salut.\nQuatre iniciatives empresarials, seleccionades com a finalistes a VALORTEC\nTens altes capacitats o penses que en tens? S'engega UP(f)GRADE perquè aprofitis el teu talent!\nFes-te ambaixador d'Eutopia\nTornen els Diàlegs Humanístics UPF


Ajuntament de Sant Celoni - Borsa de treball per a persones amb perfil químic/farmacèutic - EN PROCÉS DE REFORMULACIÓ\nInici Ocupació Borsa de treball per a persones amb perfil químic/farmacèutic - EN PROCÉS DE REFORMULACIÓ\nBorsa de treball per a persones amb perfil químic/farmacèutic - EN PROCÉS DE REFORMULACIÓ\nAQUESTA PÀGINA ES TROBA EN PROCÉS DE REFORMULACIÓ\nL'Ajuntament de Sant Celoni, fruit d'un acord de col·laboració amb les diferents empreses del sector químic/farmacèutic del Baix Montseny, impulsa la creació d'una borsa de treball específica i especialitzada per tal de corregir el fort desequilibri actual entre l'oferta i la demanda de perfils químics i farmacèutics.\nLa borsa la gestionarà l'Ajuntament des del Servei Municipal d'Ocupació, amb la intenció de poder donar resposta a les necessitats d'ocupació.\nAquesta borsa de treball s'adreça a totes aquelles persones amb formació reglada i/o experiència prèvia demostrable en el sector. Les persones que estiguin interessades han d'emplenar correctament aquest formulari, i fer-nos arribar exclusivament a través del correu borsaquimica@santceloni.cat, la següent documentació necessària obligatòria:\nVida laboral de la Seguretat Social\nCarta de presentació/motivació (recomanable)\nLa recepció de currículums restarà oberta de manera continuada i les candidatures rebudes es gestionaran en funció de les demandes ocupacionals de les empreses.\nLa sol·licitud d'inscripció que no vagi acompanyada de la documentació necessària no es tindrà en compte per al procés de selecció.\nLa inscripció a la Borsa de Treball té una durada de 2 anys, moment en que si les vostres dades no han estat actualitzades, seran eliminades dels fitxers de l'Ajuntament de Sant Celoni.\nPer a més informació, podeu adreçar-vos personalment al Centre de Formació i Ocupació del Baix Montseny-Sax Sala (C/Montserrat, 28), o a través del telèfon 93 867 41 75 o per correu electrònic a borsaquimica@santceloni.cat


Postgrau Big Data: Generació, Anàlisi i Protecció de Dades | UPC School - Barcelona\nInici > Màsters i postgraus\t> Formació\t> Postgrau en Big Data: Generació, Anàlisi i Protecció de Dades\nBig Data: Generació, Anàlisi i Protecció de Dades\nData de fi: 01/07/2020\nAquest programa està subvencionat pel Consorci per a la Formació Contínua de Catalunya en el marc del conveni de col·laboració per promoure la integració dels nivells superiors de qualificació entre l’àmbit universitari i el de la formació contínua en el marc del Pacte Nacional per a la Indústria.\nActualment, s'utilitza el terme Big Data per referir-se als sistemes que recullen i analitzen dades de qualsevol natura, i els reptes que comporten. La rellevància de les dades en la societat actual és inqüestionable. Un bon percentatge d’empreses, fonamenten el seu model de negoci en la recol·lecció, emmagatzematge i anàlisi de qualsevol dada rellevant per al seu negoci.\nLa barrera d’entrada per incorporar solucions Big Data continua sent molt alta per a la majoria d’organitzacions, ja que la seva gestió i manteniment és molt diferent de la de qualsevol altre sistema. L’especialització en aquest àmbit implica un reciclatge específic basat en els principals conceptes darrere d’aquestes tecnologies. Cal distingir entre la gestió de dades (Big Data Management) i l’explotació d’aquestes dades per extreure coneixement rellevant per l’organització (Big Data Analytics).\nEl postgrau en Big Data: Generació, Anàlisi i Protecció de Dades té com a objectiu donar una visió global d’un ecosistema Big Data: captació, gestió, explotació de les dades i seguretat de la informació.\nProporcionar una visió sobre què és la Internet of Things (IoT) i les seves parts principals: tecnologies de comunicacions de l’IoT, plataformes hardware i sensòrica emprades en l’IoT, i enviament de dades recollides per nodes sensors a plataformes de gestió de dades.\nConèixer el funcionament de blockchain i el seu ecosistema de tecnologies relacionades.\nConèixer la problemàtica i eines per a la gestió eficient de grans quantitats de dades.\nAprendre els mètodes bàsics per al tractament i anàlisi de grans quantitats de dades, tot utilitzant entorns de processos distribuïts.\nConèixer la problemàtica del tractament automàtic del llenguatge humà.\nAprendre mètodes de tractament i anàlisi de documents textuals.\nConèixer eines i protocols necessaris per garantir la seguretat de les dades i la informació.\nPersones que disposin d'una titulació universitària de grau, diplomatura o llicenciatura en àmbits científics com ara matemàtiques, física, estadística, etc. També per a aquells que disposin d’una enginyeria en àmbits com ara l'enginyeria industrial, l’enginyeria civil, l’enginyeria química, amb experiència professional en àmbits tecnològics o científics, que vulguin obrir noves possibilitats laborals o reorientar el seu perfil laboral.\nEls participants han de tenir coneixements mínims de programació.\nAquest programa està subvencionat pel Consorci per a la Formació Contínua de Catalunya, s'adreça a treballadors en actiu en el moment d'iniciar el programa.\nLes persones destinatàries han de complir els termes que estableix la base 7 de l’annex 1 de l’Ordre TSF/223/2016, de 23 d’agost, per la qual s’aproven les bases reguladores dels programes de formació professional per a l’ocupació per a persones treballadores ocupades, que promou el Consorci per a la Formació Contínua de Catalunya. I l'article 2 de l'Ordre TSF/136/2018, de 31 de juliol que la modifica.\nPlataformes hardware de node sensor.\nPlataformes de dades IoT.\nMQTT i enviament de dades a plataformes de dades IoT.\nGestió de dades distribuïdes.\nGestió de fluxos de dades (Data Streams).\nIntroducció a l'anàlisi de dades:\nAnàlisi i preprocessat de dades.\nTecnologies: py (Spark) + SparkSQL.\nTractament de grans volums de dades (per exemple, US OpenData datasets, housing, public services, ...).\nDistribució de l'aprenentatge automàtic:\nAprenentatge automàtic (e.g. Reg, SVM, ...).\nDistribució i agregació d'algoritmes d'aprenentatge.\nTecnologies: (py) Spark + MLlib.\nDistribució de models de predicció.\nXarxes neuronals i predicció:\nTècniques de classificació i predicció utilitzant NNs.\nClassificació utilitzant MultiLayer Perceptron (per exemple, MNIST datasets).\nConceptes, eines i mètodes de tractament del llenguatge escrit.\nResum de textos.\nIntroducció a la criptografia, la seguretat i les criptomònades.\nSistemes distribuïts i algoritmes de consens.\nCasos d'ús de blockchain.\nFonaments de Bitcoin.\nCreació d'una DApp connectada amb un front end.\nProtecció de Dades en Sistemes d'Informació\nSeguretat de les dades i la informació en dispositius IoT i sistemes de control industrial.\nSeguretat en Big Data Management, aplicació en sistemes de Smart Cities i gestió de dades mèdiques de dispositius portables.\nAnàlisi del flux de dades en una organització i prevenció de fuita d'informació sensible.\nProtecció de dades biomètriques i dades personals. Sistemes de pagament electrònic.\nSeguretat en aplicacions de Blockchain i gestió de credencials d'identitat.\nSistemes de ciber-intel·ligència i OSINT.\nEnginyer en Informàtica, Màster en Arquitectura de Computadors i Doctor en Informática per la Universitat Politècnica de Catalunya. La seva recerca es centra en aplicacions de la mineria de dades, aprenentatge automàtic i gestió d'entorns de centres de dades. Actualment treballa com a post-doc en el Barcelona Supercomputing Center - Centre Nacional de Supercomputació. Prèviament va treballar als grups de "High Performance Computing" (HPC-UPC), "Relational Algorithms, Complexity and Learning" (LARCA-UPC) i a la indústria a Systelab Technologies. Especialista en: Aprenentatge Automàtic (Machine Learning), Mineria i Anàlisi de Dades (Data Mining), Intel·liència Artificial i gestió de Centres de Dades (Cloud Computing).\nEnginyer de Telecomunicacions per la UPC. Disposa d'una àmplia experiència en pilotar diferents projectes industrials i de serveis a nivell internacional. Actualment és Director de Mnemo a Barcelona, impulsant el desenvolupament del que en aquests últims anys Mnemo ha estat creant en el camp de la ciberintel·ligència i la ciberseguretat, de la mà de les millors ciberpolicies a Llatinoamèrica, per donar servei a diferents governs i grans corporacions de les finances i les utilities.\nLlicenciat en Enginyeria Informàtica i Màster en Recerca i Innovació en Informàtica amb esment en Data Science per la Universitat Politècnica de Catalunya. Actualment és estudiant de doctorat en el grup de Data-Centric Computing al Centre Nacional de Supercomputación en el Barcelona Supercomputing Center, dins del projecte PATRONS (https://patrons.bsc.es/). El seu focus es centra en l'aplicació de Machine Learning sobre dades amb característiques temporals (sèries temporals), neteja de les mateixes i en streaming.\nDoctor en Informàtica per la UPC i la ULB. Màster IT4BI (Information Technologies for Business Intelligence) per la ULB, UFRT i ULB. Actualment és investigador de postdoctorat i professor associat del Departament d'Enginyeria de Serveis i Sistemes d'Informació de la UPC. El seu àmbit de recerca se situa a l'àrea de gestió de dades i informació.\nEnginyera Tècnica Informàtica per la Universitat Politècnica de Catalunya (UPC) i Graduada en Seguretat Integral per la Universitat Autònoma de Barcelona (UAB). Màster en Gestió d'Emergències per la UPC. Auditora en cap en Continuïtat de Negoci ISO 22301,entre altres. Actualment, consultora en seguretat estratègica amb més de 20 anys d'experiència com a directora de projectes i consultora en seguretat. Ha estat directora del Servei de Suport en Gestió de Crisis a l'Institut Cerdà, adjunta a direcció en PeradeJordi i directora de l'Institut d'Estudis de la Seguretat. També desenvolupa una faceta divulgadora i formadora en el sector.\nDoctor enginyer de Telecomunicació per la UPC, on treballa com a professor del Departament d'Enginyeria Telemàtica al grup de recerca de Xarxes Sense Fils. Des del 1998 fa recerca, projectes, docència i formació continuada al voltant de les xarxes sense fils, Internet i Internet de les Coses. És professor dels màsters de Sistemes Automàtics i Electrònica Industrial i KET4FOOD+BIO de la UPC, i el Màster en Internet of Things (IoT) de la UPC School.


Secció Sindical de CCOO a la UPF (UPF)\nSecció Sindical de CCOO a la UPF\nNotícies d'actualitat Notícies d'actualitat\nCarta oberta al rector Casals contra la temporalitat del PAS de la UPF\nLa temporalitat del PAS de la UPF és molt elevada i supera àmpliament els límits màxims recomanats, tant per les institucions europees, com pel Govern de l’Estat en els acords sobre ocupació pública signats recentment.\nComissions Obreres fa molts anys que denunciem aquesta situació i reclamem que l’estabilitat és una part essencial del treball digne i de qualitat que exigim en tots els àmbits i, molt especialment, en les institucions públiques.\nPensem que és fàcil entendre que quan la plaça que es cobreix a l’administració pública té caràcter fix o estructural, el treballador o treballadora que l’ocupa temporalment, sigui personal laboral o funcionari, hauria de tenir el dret reconegut a romandre en aquesta plaça fins que es convoqui formalment en el marc d’una oferta pública d’ocupació.\nDes del primer moment, Comissions Obreres hem denunciat que les taxes de reposició són una mesura de retallada, que no tenen cap sentit, especialment en un context de recuperació econòmica. Hem exigit l’eliminació de les taxes de reposició de les lleis de pressupostos i la creació d’ocupació pública estable per reduir la precarietat laboral a les administracions públiques i a les universitats. Cal destacar que en l’àmbit estatal, s’ha signat, amb el Ministeri d’Hisenda, un Acuerdo para la Mejora del Empleo Público que estableix que la temporalitat en les administracions no podrà superar el 8% de la plantilla.\nEn aquest sentit, us demanem que es prenguin mesures de manera immediata: considerem que és urgent i imprescindible negociar i acordar un Pla d’Estabilització per al PAS de la UPF, que inclogui una anàlisi exhaustiva de la plantilla, el reconeixement de l’estructuralitat de les places, i els mecanismes legals necessaris (com la declaració d’indefinit no fix pel PAS-L o la vinculació a plaça pel PAS-F) per donar estabilitat a la plantilla i evitar la situació de precarietat actual.\nSom conscients en tot moment, que la resolució definitiva del problema de la temporalitat només pot passar per una àmplia oferta pública d’ocupació per a la universitat, i les corresponents convocatòries de processos selectius extenses, que hauran de basar-se en els Principis Fonamentals d’igualtat, mèrit , capacitat i publicitat.\nPer a Comissions Obreres l’estabilització del personal és un objectiu irrenunciable: continuarem exigint i pressionant en totes les instàncies perquè els responsables polítics prenguin consciència d’aquesta necessitat i actuïn en conseqüència. Avui us demanem que la Universitat Pompeu Fabra se sumi a aquesta demanda i comencem a treballar tots plegats i de manera urgent, per aconseguir l’estabilització total del conjunt de treballadores i treballadors del Personal d’Administració i Serveis de la Universitat Pompeu Fabra.\nRobert Díez i Benito


Neix el ‘desDeCasa Fest’, un festival en streaming amb accent lleidatà - SIESTV\n14 abr. 2020 Neix el ‘desDeCasa Fest’, un festival en streaming amb accent lleidatà\nLa iniciativa comença el cap de setmana del 18 i 19 d’abril amb música\nPosted at 13:49h in Cultura, Música by siestv\nRedacció.- En temps de confinament, la interrupció de la programació cultural als equipaments i a altres espais ha generat un augment d’iniciatives digitals gratuïtes que forneixen les llars de propostes diverses. És en aquest marc que ha sorgit el ‘desDeCasa Fest’, un nou festival en línia de música, literatura i arts escèniques a Lleida, que irromp per anar més enllà mitjançant un sistema de taquilla inversa. És a dir, l’espectador decidirà quan val cada espectacle, performance o concert i podrà aportar el que vulgui, pugui o consideri un cop finalitzat l’esdeveniment. Les aportacions del públic aniran destinades directament als músics via les plataformes Bizum o PayPal.\nEl tret de sortida del desDeCasa Fest, que neix amb l’esperit d’enaltir l’ofici dels artistes lleidatans i reivindicar la seva tasca, tindrà lloc el cap de setmana del 18 i 19 d’abril en la seva part musical i el cap de setmana del 25 i 26 d’abril en la part de literatura i arts escèniques.\nLes lletres i les arts escèniques prendran el relleu el següent cap de setmana (25 i 26 d’abril) amb lectures i dramatitzacions en directe per part d’autors i actors que donaran a conèixer les seves obres i interactuaran amb el públic que hi vulguin participar.\nLes actuacions en viu, d’uns 30 minuts de durada, es duran a terme als comptes d’Instagram dels participants. Posteriorment, es penjaran al canal de Youtube https://www.youtube.com/channel/UCf7EAA5WZtJtLwW7NVSv0Ow i a la pàgina del festival per facilitar-ne la visualització.\nPROGRAMACIÓ desDecasa Fest\nEl desDeCasa Fest està organitzat per la xarxa cultural Ilerdam Videas amb el suport del departament de Cultura de la Generalitat de Catalunya, l’Ajuntament de Lleida, el Consell Comarcal del Segrià, l’Orfeó Lleidatà, i amb la col·laboració de Comunicant Bona Premsa i Silvinaction.


Els voluntaris de Protecció Civil augmenten gairebé un 69% la seva activitat\nLa presentació del balanç del passat 2016 i del primer semestre d'aquest 2017 ha estat aquest dijous.\nImatge d'arxiu de diversos voluntaris del cos a la plaça de la Font.\nEl balanç de les actuacions de l'any 2016 i el primer semestre del 2017 posa de manifest que l'estiu és quan més feina hi ha\nActualitzada 27/07/2017 a les 20:15\nLes acutacions de l'Associació de Voluntaris de Protecció Civil de Tarragona (ACPV) han augmentat un 68,8% durant el primer semestre d'aquest 2017, en comparació amb la mateixa franja del passat 2016. Així es desprèn del balanç d'activitat del 2016 i del primer semestre del 2017, presentat aquest dijous.\nPel que fa a serveis d’hores i quilometratge, el juliol és la punta del semestre d'enguany. I tenint present el balanç del passat 2016, es pot comprovar que els mesos d’estiu, de juliol a octubre, són els que més serveis requereix la ciutat. Protecció Civil de Tarragona cobreix diferents tipologia de serveis en funció de la localització i tipus: Tarragona, Bombers, Nàstic, La Canonja, el Catllar, el Port de Tarragona i d’altres.\nL’Associació de Voluntaris de Protecció Civil de Tarragona com a servei públic municipal de la ciutat, està present en la vida pública i social durant els 365 dies de l’any des del 1994. Són una seixantena de persones formades i disposades a protegir de danys i perills a la ciutadania, de qualsevol causa natural o no, que derivés en calamitat pública. En aquest sentit són presents a tots els esdeveniments importants: Concurs de Focs Internacional, Festes de sant Magí, de Santa Tecla, esdeveniments esportius, entre d'altres. Per ser voluntari s’han de tenir més de 18 anys i menys de 65.


(S'ha redirigit des de: Ibèria del Caucas)\nEls íbers van crear un alfabet propi per escriure. Encara que no hi ha una data precisa de la seva creació, sembla que es començà a fer servir amb la introducció del cristianisme en la regió central del Karli. Aquest alfabet, actualment dit alfabet georgià, fou probablement creat en un període situat entre la conversió al cristianisme del rei Mirian III (326 o 337) i les inscripcions de Bir el Qutt, datades en l'any 430, contemporani a l'aparició de l'alfabet armeni. En part inspirat en els caràcters de l'alfabet grec, però afegint-ne altres que representen fonemes propis, es feu servir al començament per traduir la Biblia i altres textos cristians per monjos vinguts de Palestina.\nRelació amb la península IbèricaModifica\nMirian III (Maruan o Mirvan III) 284-361 (fill del xa d'Iran)\nObtingut de «https://ca.wikipedia.org/w/index.php?title=Regne_d%27Ibèria&oldid=27900479»\nDarrera modificació: 28 jul 2021 a les 13:29\nLa pàgina va ser modificada per darrera vegada el 28 jul 2021 a les 13:29.


METENSMOGRAF. CINEMATÒGRAF FARRUSINI. Paral·lel 80. (1898-1900)\nEnric Farrús i Piñol, conegut popularment com Farrusini pel seu origen italià, va ser un actiu empresari de l'espectacle de finals del segle XIX amb una gran capacitat per oferir noves i inèdites atraccions al públic. Havia començat muntant barraques de mags, pallassos i altres artistes i aviat va veure negoci en l'emergent art del cinematògraf.\nVa escollir la zona més animanda del Paral.lel per plantar-hi el seu negoci. Un cinematògraf molt auster instal·lat en una barraca de fusta que amb el temps i l'èxit va anar transformant. Al final assoliria un aforament de fins a 200 persones amb un rètol de lletres daurades al capdamunt de l'entrada on es podía llegir Metensmograf. Era un nom que ningú no entenia i que, si més no, despertava la curiositat del vianant àvid de trobar noves emocions en aquell bulliciós Paral·lel, cridat a esdevenir el rovell de l'ou de la vida nocturna, l'espectacle i la diversió de la ciutadania.\nL'hemeroteca del diari El Diluvio ha permès identificar la data de la seva inauguració el dia 5 de novembre de 1898. Els inicis no foren fàcils. La competència amb el Cinematògraf Lumière, que era gairebé al costat i havia obert uns mesos abans, era molt forta. Per posar-ho més difícil, una ventada va destrossar totalment la barraca uns dies després d'haver obert el cinematògraf. Farrusini però, amb l'ajut del seu soci Estanislao Bravo, va saber recomposar la situació i van reobrir el local reformat amb el nom de Nuevo Metensmograf. Per atraure públic, al vestíbul d'entrada hi van instal·lar un gran orgue amb figures mòbils, que servia de reclam des que començaven les sessions fins a l'acabament de la jornada. L'atractiu de les senyoretes que despatxaven les localitats a les taquilles fou un altre dels detalls que Farrús va saber cuidar per ajudar a la bona marxa del negoci.\n*1899.- L'orgue de l'entrada del Metensmograf, el cinematògraf de Farrusini.\nA l'interior, un parell de columnes de fusta pintades de blanc i situades a cada extrem de l'espai, tenien cura de l'estabilitat de tota l'estructura de la barraca. El local era adornat amb cortinatges de tons morats i la projecció de les pel·lícules es feia mitjançant un Lumière, situat dins una cabina de fusta, que s'alimentava de l'electricitat generada a través d'una dinamo. \nFarrusini va obrir a l'any següent un altre cinematògraf a l'Alcazar Español del carrer Unió 7, molt aprop de la Rambla.\nL'espai que ocupava el Farrusini al numero 80 del Paral.lel va veure com hi naixia posteriorment el Cafè Rosales.\n.- De Lasa i Casamitjana, Joan Francesc. El món de Fructuós Gelabert. Filmoteca de Catalunya. 1988\nPublicat per bar.cel.ona.uta a 12:51 Cap comentari:\nEtiquetes de comentaris: Anys 1890's, Cinemes, Paral.lel, Sant Antoni\nMETENSMOGRAF. CINEMATÒGRAF FARRUSINI. Paral·lel 80...


Metges de Catalunya creu que s'han incomplert els acords de vaga a la primària de l'ICS i planteja noves mobilitzacions\nConcentració a les portes del Departament de Salut durant el segon dia de vaga dels professionals sanitaris a Catalunya / MC\nMetges de Catalunya (MC) ha comunicat que està meditant reprendre les mobilitzacions a l’atenció primària de l’Institut Català de la Salut (ICS), ja que creu que l’empresa està incomplint les mesures pactades en l’acord de sortida de vaga del passat 29 de novembre. El sindicat exigeix a l’empresa el desplegament “immediat i a tot el territori de les accions encaminades a millorar les condicions laborals i professionals dels més de 5.700 facultatius que exerceixen en el primer nivell assistencial”.\nAquestes mobilitzacions donarien continuïtat a la vaga de novembre i no pas a l’intent de vaga del passat mes de febrer que anava orientat als treballadors de la xarxa concertada. De la darrera trobada amb el Departament de Salut que va desconvocar la vaga per part de Metges de Catalunya – no pas per part de la CGT i Rebelión Primària que la va mantenir – es van treure diferents acords. Dotze minuts, 250 metges més i autonomia pels equips eren les principals mesures de l’acord entre l’ICS i MC. L’ICS per la seva banda explicava aleshores que les mesures acordades es centraven en quatre àmbits: “l’apoderament de les direccions d’atenció primària, l’abordatge de la sobrecàrrega laboral, la millora de les condicions de treball i l’autonomia dels equips”.\nMetges de Catalunya ha explicat que llança aquesta advertència després de comprovar en una enquesta interna elaborada aquest febrer, en la qual han participat més d’un miler de professionals, que el 65% dels centres d’atenció primària (CAP) no està assignant un temps de 12 minuts per pacient en les agendes assistencials i que el 80% dels facultatius està atenent més de 30 visites diàries, dels quals un 28% sobrepassa les 35 consultes. Asseguren conseqüentment que aquesta sobrecàrrega de treball obliga el 62% del personal facultatiu a dedicar més de 2/3 de la seva jornada a l’activitat assistencial, incomplint així els termes del pacte que reserva un terç de l’horari laboral a formació continuada.\nTres mesos després de signar l’acord, expliquen que l’enquesta evidencia que el 63% dels equips d’atenció primària (EAP) no ha incorporat cap dels 309 facultatius de medicina de família –xifra actualitzada segons la darrera versió de l’estudi de càrregues de treball– que l’ICS havia de contractar per disminuir la pressió assistencial i, en el cas dels centres que sí que ho han fet, el 60% només ha contractat un únic professional més. A banda d’això, una altra conclusió de l’enquesta és que tan sols el 9% dels professionals amb jornada reduïda ha vist escurçada proporcionalment la seva agenda de visites, tal com fixa el pacte.\nTambé acusen que no s’està complint el compromís de l’empresa d’elaborar un estudi de dimensionament i càrregues de treball per a l’adequació de les plantilles pediàtriques que, segons l’acord, s’hauria d’haver presentat com a molt tard el 31 de gener passat. Per a MC, “l’aplicació de la nova agenda assistencial, amb 12 minuts per pacient i 20 minuts per a les visites pediàtriques del Protocol d’Activitats Preventives, és ínfima” i, en aquest sentit, “denuncia que no s’està compensant els pediatres que assumeixen un increment de pacients o que cobreixen les absències d’altres professionals”.\nAixí les coses, el 78% dels facultatius d’atenció primària enquestats aposta per reprendre les mobilitzacions, si se segueixen incomplint els termes de l’acord que va posar fi a quatre jornades de vaga, amb un seguiment mitjà del 76%.\nL’ICS respon a Metges de Catalunya: “La implantació…\nEl record de la darrera vaga pressiona les patronals…


--> L’última novel•la d’Antonio Manzini, "Pista Negra", ja està a la venda - elseisdoble.com\nL’última novel•la d’Antonio Manzini, "Pista Negra", ja està a la venda\nLa podràs trobar en la llibreria “Trenta-cinc formiguetes” d’Alzira\nSalamandra acaba de publicar, a la seva col·lecció Salamandra Black, la gran novel·la "Pista Negra", de Antonio Manzini.\nAquesta es la primera novel·la de la sèrie dedicada al personatge el subjefe de policia de Roma: Rocco Schiavone, on Manzini dibuixa un protagonista extraordinari.\nA conseqüència d’un tèrbol incident amb el fill d’un poderós polític, Rocco Schiavone, subcap de la policia de Roma, ha sigut «desterrat» a una xicoteta ciutat de la vall d’Aosta, en els Alps italians. Per a un romà sofisticat i amant de la bona vida, no és la millor notícia. El fred, les botes de neu i el provincianisme dels autòctons estimulen la natural tendència de Rocco a les males puces, així que, vist el panorama, un cas difícil li vindria de meravella.\nL’ocasió es presenta quan apareix un cadàver esclafat davall les empremtes d’una màquina xafa neus en una de les estacions d’esquí de la zona. El desafiament és important. A l’escassetat del material trobat cal afegir la ignorància de Schiavone dels costums locals, el seu desconeixement del dialecte i la història del lloc. Res a acovardisca, per descomptat, a una persona decidida i orgullosa com ell. Sense renunciar un àpex al seu temperament meridional, Rocco s’obri camí entre pistes, refugis de muntanya i telefèrics, interroga monitors, guies i enigmàtics operaris de la vall, i, sobretot, trava relació amb unes quantes pobletanes guapes disposades a oferir-li una càlida benvinguda.


Vinil monstre verd amorós amb nena\nHome | Vinils infantils|Vinil monstre verd amorós\nBonica decoració de paret amb un original monstre verd donant flors vermelles a una nena al camp. Un dels entranyables vinils decoratius infantils ple de colors suaus per donar-li tot l'encant a un quart d'una nena petita. Inclou a més flors i cors per decorar parets i mobles.\nVinil infantil monstre verd amb nena i flors\nDóna-li color a la paret del teu nen amb una decoració tan bonica com monstruossa ;-)\nEl conjunt inclou aquests adhesius:\n- El monstre de color verd i banyes a ratlles blanques i vermelles regalant una bonica flor vermella a una petita nena amb vestit blau.\n- Tretze flors adhesives vermelles per decorar la paret infantil i crear un espai diferent i alegre.\n- Quatre plantetes de colors grisos que t'ajudaran a ambientar un camp.\n- Vuit cors vermells de diferents mesures per col·locar a prop de la nena i el monstre.\nIdees decoratives amb aquest vinil per a l'habitació d'una nena\nTRoba-li el millor lloc al vinil monstre verd amorós. Li encanta estar entre flors per això el pots col·locar a mitja alçada de la paret i envoltar després amb diferents floretes. O situar-lo sobre un moble baix, sobre un fris o en el sòcol.\nAmb aquests vinils infantils per nena crearàs un ambient divertit, ideal per a la zona de jocs d'una habitació per a nens.\nSi necessites ajuda o tens dubtes amb les mesures d'aquests adhesius infantils originals contacta amb la botiga online i t'ajudarem encantats amb la teva decoració.\nJusto la decoracion que buscabamos para la habitacion de los niños. Buen servicio\nVinil Moto salt\nAl teu fill li apassionen les motos? Decora amb aquest espectacular vinil infantil moto salt per nen i crea un particular pista de carreres a la paret de la seva habitació.\nVinil infantil Moto ple vol\nEl "vinil infantil Moto" ple vol per als petits grans apassionats del motor."Si al teu fill li encanten les motos coloca'm ben enganxat i així segur que no caic"\nVinil cotxes Formula 1\nCrea una pista de carreres amb el vinil infantil cotxes Fórmula 1 i assoliràs la meta.\nVinil Cotxe personalitzat\nPersonalitza la paret del teu fill amb aquest espectacular vinil infantil cotxe personalitzat amb el nom i crea una veritable pista d'Ral·li a la seva paret.\nVinil Cotxe Rallye\nEl vinil infantil cotxe Ral·li per als aficionats del motor. Descobreix el nou disseny per a la paret a la botiga.\nVinil Cotxe salt\nEl vinil infantil cotxe salt per decorar les parets dels més petits. No t'ho perdis a la botiga.\nVinil Moto ral·li\nCrea una autèntica decoració a la paret de Ral·li per al teu fill amb el vinil infantil moto que t'hem dissenyat. Descobreix el realista que és!\nVinil infantil Cotxes Crashes\nDecora la paret amb l'original vinil infantil de cotxes Crashes dissenyat especialment per donar color a les habitacions dels nens petits.\nVinil Cotxes per a nens\nBusques uns vinils infantils cotxes per a nens que siguin originals i que et decorin d'allò més bé ... Els cotxes Crashes en circulació et vindran de meravella. Vinils de disseny amb efecte 3d.\nVinil nom cotxes Fórmula 1\nCrea una original decoració personalitzada per al teu nen amb el vinil nom cotxes Fórmula 1. Li entusiasmarà!\nVinil infantil Fórmula 1 Pack\nUns vinils infantils Fórmula 1 per decorar la paret dels nens amb tots els detalls.\nMesures vinil col·locat i làmina::\nCol·locat 120x70 cm (Làmina 40x46) Col·locat 150x80 cm (Làmina 50x58) Col·locada 200x100 cm (Làmina 65x74) Col·locat 230x120 cm (Làmina 80x92) Col·locat 280x125 cm (Làmina 100x115) Col·locat 335x135 cm (Làmina 120x137)